આ પ્રસંગે જિલ્લા કલેકટરે જણાવ્યું હતુ કે, ટીબી મૂક્ત ગુજરાતના લક્ષ્યને પ્રાપ્ત કરવા માટે તા.૨૫-૬-૧૮ના રોજ CBNAAT મોબાઈલ વાનનો શુભારંભ કરવામાં આવ્યો હતો. બોટાદ જિલ્લાની સોનાવાલા સરકારી હોસ્પિટલ ખાતે CBNAATની આધુનિક સુવિધા ઉપલબ્ધ છે. જ્યાં ટીબીનું ડાયગ્નોસીસ થઈ શકે છે. તેમ છતાં જિલ્લાના ગઢડા અને બરવાળા તાલુકાના અમુક એવા વિસ્તારો અને અંતરિયાળ ગામો છે, જ્યાં આ CBNAAT વાન જશે અને ટીબીના નિદાનની સાથે લોકોમાં આ રોગ બાબતે જાગૃતિ કેળવાય તે માટે પ્રચાર પ્રસાર કરશે.બોટાદ જિલ્લાની સાથે સમગ્ર ગુજરાત ટીબી મૂક્ત બને તે માટે ભારત સરકાર અને ગુજરાત સરકારના માધ્યમથી થયેલ આ પહેલ આવકારદાયક છે.